D « La récriture » i d-yettilin s daxel n yiwen n uḍris n yiwen n umeskar, acku di ṣṣenf-agi mi ara yili umeskar yessufeγ-d aḍris yakan si yiwet tewsit gar tewsatin n tsekla, ad s-yeεawd tira s tmerna neγ s usenγes n kra daxel n uḍris-nni. Seg-s i yezmer ad d-yessufeγ tawsit n tsekla niḍen am akken yezmer seg yiwen n uḍris ad d-yessufeγ seg-s umeskar-is aṭas n yiḍrisen niḍen. Amedya i d-yefka A. Laoufi deg tezrawt-is γef umezgun n Muḥya. Ayagi yettban-d aladγa deg uεawed n kra n yiwudam deg waṭas n yiḍrisen-is seg-sen tmezgunt Tacbaylit d Si Leḥlu.21